runetrust/blame-folketinget-dk huggingface dataset:
Lars Løkke Rasmussen (V), 2007-12-12:
Det er selvfølgelig indgået som en del af bevæggrunden for, at vi har valgt at sige, at vi står vagt om skattestoppet i den form, der hedder, at vi modregner i statsskatten ved slutopgørelsen for 2008, og så er skattestoppet på plads, og så adresserer vi den særskilte udfordring, at der er et skred på driftsudgifterne, jævnfør det svar, jeg lige har givet på det spørgsmål, der just blev stillet.
Rasmus Jarlov (KF), 2017-04-07:
Hvis man har udsigt til at blive omkring 90 år gammel – det er sådan et gennemsnit – er der ikke nogen grund til, at man skal på pension allerede, når man er 70 og så være på pension i 20 år, for når man er i starten af 70'erne, er man stadig væk rask og i stand til at arbejde.
Benny Engelbrecht (S), 2009-05-12:
Derimod er det afgørende, at en ekspropriationssag afgøres hurtigt, for det slider på de implicerede parter, hvis det tager for lang tid at få en afgørelse, og hvis der er noget, man har garanti for i forbindelse med dette lovforslag, er det netop endnu længere sagsbehandlingstider.
Lars Barfoed (KF), 2010-03-26:
Så jeg håber, at vi under udvalgsbehandlingen måske kan nå frem en eller anden form for konsensus, så vi får afvejet de forskellige modstående hensyn, der kan være i den her sag, på en fornuftig måde og sikre, at svin også i fremtiden har krav på at få vand, også om natten.
Hans Andersen (V), 2018-11-09:
Så vil jeg slå helt fast, at vi på intet tidspunkt har bedt folk, der er syge eller nedslidte, om at blive længere på arbejdsmarkedet, for i stedet handler det om, at vi selvfølgelig ikke skal sluse raske og rørige danskere tidligt ud af arbejdsmarkedet på en stadig længere folkepension, for det ville jo være konsekvensen ved at rulle aftalen om levetidsindekseringen tilbage, og det ville ramme vores fælles velfærdskasse.
Marianne Jelved (RV), 2019-01-15:
Derfor er det en stor glæde være med til at behandle den her lovgivning, og jeg kan understrege over for borgerne i landet, at Socialudvalget faktisk har arbejdet meget, meget seriøst med også at indhente og undersøge erfaringer fra andre lande i verden og har været på studietur i Norge osv. for at finde ud af, hvordan vi bedst kan håndtere den udfordring, det er at sige: Udgangspunktet er det, der er til barnets bedste.
Kristian Jensen (V), 2009-03-10:
Den afsluttende del af spørgsmålet lyder: »Har Justitsministeriet eller andre foretaget en vurdering af de juridiske aspekter forbundet med, at reglerne håndhæves af myndighederne allerede fra fremsættelsestidspunktet?« Der er svaret helt præcist, at lovforslaget har været til lovteknisk gennemgang i Justitsministeriet, der ikke havde bemærkninger til den anvendte fremgangsmåde.
Nikolaj Villumsen (EL), 2013-01-15:
Spørgsmålet er jo helt konkret, om de bomber, der lige nu bliver kastet af de franske fly i Nordmali, vil kunne stoppe islamisterne, eller om det tværtimod – som mange eksperter advarer imod – vil kunne føre til en langvarig konflikt, der vil kunne sprede sig i regionen.
Kim Behnke (FP), 1997-11-21:
Det er ikke hensigtsmæssigt, at civile fly ikke kan afvikles, blot fordi militæret har visse steder, hvor de forlanger at have eneret på at flyve, så jeg håber, at ministeren vil tage fat i de lande - jeg kan forstå, at det primært er Frankrig og England, der modsætter sig, at de militære luftkorridorer bliver frigivet til civil luftfart - og intensivere arbejdet for at få den mulighed.
Ida Auken (SF), 2010-06-01:
Men vi kunne ikke få svar på, om Dansk Folkeparti vil være med til at sikre, at kolonihaverne ikke skal fastsættes til markedspris, og at der derfor vil være en del udsatte og mere svage grupper, pensionister og unge, som måske endnu ikke er kommet ud på arbejdsmarkedet, der ikke vil have råd til at have en kolonihave.
Frank Jensen (S), 1998-04-02:
Derfor er det her lovforslag alene et lovforslag, der knytter sig til de sikkerhedsmæssige forhold, og det skal ikke ses i sammenhæng med det, som hr. Jann Sjursen var inde på, nemlig Forlystelsesudvalgets betænkning om spil, og ej heller ses i sammenhæng med det forslag, som har været drøftet i længere tid på baggrund af det ønske, der har været hos Tipstjenesten om at kunne etablere VLT.
Karina Lorentzen Dehnhardt (SF), 2010-02-05:
Det er også typisk de mænd, som bliver involveret i slagsmål, i vold i nattelivet, i værtshusmiljøer, og det betyder, at hvis vi vil gøre noget ved den problemstilling, hvis vi vil sikre, at de problemer ikke bliver ført videre, jamen så skal vi har fat i de mænd, og vi skal have dem behandlet.
Morten Messerschmidt (DF), 2022-05-10:
Det er netop derfor, jeg påberåber mig, om de ikke bare kan fremlægge – hvad end det så er på talerstolen, eller hvis det er de sociale medier, fru Anne Sophie Callesen foretrækker, er det fint for mig – hvor det er, de fire danske parlamentarikere, der jo kommer fra de partier, der har lavet det her kompromis, har modarbejdet den passus og de områder af konklusionerne, hvor man for det første siger, at man vil have et fælles EU-forsvar, og for det andet siger, at det skal være baseret på kvalificeret flertal.
Pernille Sams (KF), 1999-11-18:
Hele problematikken om, hvorvidt man kan patentere biologisk materiale, om der er tale om opfindelser eller opdagelser, der dermed kan - henholdsvis ikke kan - patenteres, er også udmærket at få defineret. Ligeledes er vi enige i forbudet mod patenter på det menneskelige legeme. Forslagets mere jordnære del, om man så må sige, nemlig undtagelsen af aktindsigt ved Patent- og Varemærkestyrelsens erhvervsservice, finder vi helt naturlig, al den stund at der er tale om vigtige interne forhold af afgørende betydning for virksomhederne, som virksomhederne har interesse i ikke kommer til andres, specielt konkurrenters, kendskab.
Lars Løkke Rasmussen (V), 2018-10-04:
Jeg har også mødt nogle, og det kunne jeg godt lige have lyst til at dele med jer her til sidst, for den anden dag havde jeg besøg af en børneflok på kontoret, bl.a. Louis og Simon og Lea, tre skoleelever, og vi diskuterede klimaforandringer, som jo er et alvorligt emne, men det var alligevel en god dag på kontoret, fordi der var et kæmpe engagement.
Preben Rudiengaard (V), 2000-10-26:
Hr. Frank Aaen kunne godt læse vores finanslovoplæg. Jeg ved jo også godt, at noget af det, hr. Frank Aaen vil komme med, er, at der er taget lidt fra udviklingsbistanden, hvor vi jo har argumenteret i vores finanslovforslag for at give dem til sundhedssektoren, både til den behandlende og den forebyggende sundhedssektor.
Pia Gjellerup (S), 2006-05-10:
Og der må jeg så tillade mig at konkludere, at svaret på mit første spørgsmål faktisk var et ja, om end det blev pakket meget ind, nemlig at Venstre ikke ønsker noget generelt overblik over mulighederne for at optimere miljøvirkningen på hele det grønne afgiftsområde.
Morten Bødskov (S), 2013-10-23:
Det har Københavns Politi jo også udtalt, og jeg er helt sikker på, at københavnerne også har forståelse for, at det, vi har set i Københavns gader, og jo især i boligområderne i Københavns omegn, er fuldkommen uacceptabelt, og der derfor også skulle sættes hårdt ind.
Benny Engelbrecht (S), 2019-10-10:
Det ved vi, når vi kommer tættere på, og et af de elementer, som vil kunne gøre os klogere på det, er det serviceeftersyn, som regeringen har sat i gang, som jeg har bedt mit ministerium om at udføre, og som netop skal give os et samlet overblik over de mange samtidige projekter, hvor signalsystemet er et af dem.
Per Clausen (EL), 2005-11-17:
Det er rigtigt, at vi bliver nødt til at se denne diskussion i et globalt, internationalistisk perspektiv, for det er jo netop sådan, at når vi kigger på WTO, er der et meget stort og massivt politisk pres for at sikre, at alle ting bliver noget, der kan handles på markedet – også det, vi i dag i Danmark opfatter som offentlige velfærdsgoder eller goder, der stilles til rådighed for borgerne for at sikre en fornuftig udvikling og sikre mulighed for, at alle danskere kan få en uddannelse.
Anders Kronborg (S), 2026-02-05:
Nu brugte den konservative ordfører jo på talerstolen et eksempel på en person, der senere – og det har været offentligt beskrevet; det kan jeg godt nævne her – har begået mord og voldtægt, og jeg er fuldstændig enig med den konservative ordfører i, at det er enormt frygteligt.
Per Clausen (EL), 2012-02-23:
Eller er sandheden den, at der ikke er nogen automatisk sammenhæng mellem at overholde finanspagtens krav og regler og så at have orden i sin økonomi, og at det derfor er en rigtig, rigtig dum, bureaukratisk, borgerlig foranstaltning, som hr. Jens Joel støtter indførelsen af?
Peter Christensen (V), 2003-02-04:
Jeg mener netop, at ud fra et retssikkerhedsmæssigt synspunkt er det en fornuftig ændring, vi foretager os her, af den simple grund, at i det system, som har foretaget ligningen lokalt, vil anken blive behandlet sekretariatsmæssigt af et system, der vil være helt adskilt.
Søren Egge Rasmussen (EL), 2025-01-07:
Det er rigtig fint, hvis ordføreren tager hjem til Hedensted og løser problemerne i Hedensted med alt det der industrispildevand og husspildevand, men det, vi snakker om her, er sådan set et lovforslag, der vedrører store gyllebeholdere med massivt flere tons kvælstof end det, der er fra de danske husholdninger og fra industrien.
Carsten Hansen (S), 2002-05-22:
Det er i hvert fald vigtigt at få opklaret, og jeg vil spørge ministeren helt konkret: Hvis en medarbejder bliver nyansat, og virksomhedsejeren siger til ham eller hende: Det er meget vigtigt for mig, at du går på deltid, men da vi ikke kan lave den her, går du på deltid en uge efter, ellers kan du ikke få jobbet - det bliver selvfølgelig sagt, uden at der er andre, der hører på det - er der så noget i denne lovgivning, der forhindrer, at man kan lave en sådan aftale?
Poul Nødgaard (DF), 1999-03-16:
Det kan så skyldes, at hr. Søren Hansen ikke er i stand til at besvare dem - det kunne jeg forestille mig er sagen - eller også er han måske bange for, at han siger noget, der kan få de socialdemokratiske galluptal til at gå yderligere ned. Til fru Ester Larsen, som sagen skal dreje sig om: Nu synes jeg da, at det var en pæn, nydelig tale, som fru Ester Larsen holdt, men den tog jo ikke stilling til noget som helst af det konkrete, som vi skal drøfte i dag.
Jacob Jensen (V), 2026-02-25:
For vi har fået lovning på, at den første delkonklusion fra Aarhus Universitets analyse kommer inden sommerferien, og når den ligger der, ved jeg, eller hvem der måtte have den opgave, om der er en klokkeklar anbefaling om, at der ikke er noget at komme efter; at der ikke er den årsagssammenhæng, som jeg tror vi enige om at der er, men som vi ikke har set dokumenteret endnu.
Thorkild B. Fransgaard (FP), 1999-02-26:
Sammenlagt kan forslagene, som jeg startede med at sige, være med til at stoppe den skævvridning, der er på vej, og de kan medvirke til, at der igen sker en udvikling - ikke bare af landbrugsejendommene, men af alle landområderne og landsbyerne som helhed.
Zenia Stampe (RV), 2017-03-14:
Men vi er i hvert fald imod af principielle årsager, fordi vi synes, at det er en sammenblanding af de tre magter, men også, fordi vi i andre tilfælde, hvor der er minimumsstraffe, har set, at det giver problemer i konkrete sager, hvor stort set alle kan se, at det da her rammer helt skævt.
Per Clausen (EL), 2005-12-15:
syntes vi, det var vigtigt også at pege på nogle andre redskaber end de rent planlægningsmæssige, selv om der ikke skal være nogen tvivl om, at vi har støttet den planpolitik, der er blevet ført i Danmark på det her område i de senere år, i hvert fald i de tilfælde, hvor ministrene har krævet lovgivningen overholdt.
Rune Lund (EL), 2017-12-12:
Og efter Landsforeningens opfattelse harmonerer begrundelsen for lovforslaget – nemlig at det er stødende, hvis forurettede, kort tid efter at forbrydelsen blev begået, kan risikere at møde en surrogatfængslet sigtet på gaden i lokalområdet – ikke med, at grundlaget for varetægtsfængslingen i disse sager må antages normalt at være retsplejelovens § 762, stk. 1, nemlig påvirkningsrisikoen.
Helge Sander (V), 2006-03-29:
Jo, det er klart, at når man indgår nogle aftaler, så er det med bestemte formål inden for bestemte områder, men som jeg synes jeg fremdrog meget klart, og som det også kan ses ud af de aftaler, der er indgået siden, og på grundlag af de beslutninger, der er truffet her i Folketinget, er det jo således, at man ikke blander sig i, hvordan og hvorledes resultatet fremkommer, og at man ikke kan nægte, at der sker publicering.
Inger Støjberg (UFG), 2021-10-07:
Jeg er helt klar over, at vi her i Folketinget ser meget forskelligt på, hvilke problemer der er de mest presserende at få løst i Danmark, men jeg håber, at vi er enige om, at de mange, mange tusind udlændinge i Danmark, som simpelt hen bare ligger Danmark til last, og som ikke bidrager med noget positivt, skal ud af landet.
Morten Østergaard (RV), 2008-11-21:
Og gør det indtryk, når den samme forening siger, at her er der altså tale om, at man vælger nogle redskaber, som de pågældende personer ikke har nogen anledning til at reagere på, f.eks. bødestraf over for folk, der ikke kan skaffe sig indtægter og i forvejen ingen midler har?
Pernille Rosenkrantz-Theil (EL), 2007-03-30:
Så det er simpelt hen et spørgsmål om, at jeg mener, at den kerne er pakket ind i nogle ting, som i nogle tilfælde kan justeres og diskuteres og forhandles, men som i andre tilfælde er fuldstændig uspiselige for Enhedslisten.
Mette Frederiksen (S), 2003-11-28:
Jeg forstår sådan set godt, at fru Carina Christensen ikke rigtig vil svare på mit spørgsmål om hobbybladene, for det er jo træls at skulle stå som ordfører for et regeringsbærende parti og forklare, hvad hobbybladene har gjort den danske regering, og hvorfor de skal stå på negativlisten.
Holger K. Nielsen (SF), 2018-12-12:
Der skal også være et incitament til, at man ikke bare lader sine børn blive i udlandet, men også en fleksibilitet, fordi der kan være tilfælde, hvor det kan være nødvendigt, hvor det kan være naturligt, hvor det er det bedste, at barnet f.eks. er hos faren i udlandet, men at det jo ikke går, at det bliver sådan en fast procedure, at man bare kan lade barnet blive der.
Else Theill Sørensen (KF), 2002-12-11:
Jeg har også set hr. Kamal Qureshi fortælle en af fjernsynsstationerne, at han havde fået bunker af henvendelser fra folk, som havde problemer med de der sprogkrav, og så stod hr. Kamal Qureshi og holdt denne bunke frem, og det var et meget, meget stort antal.
Kristian Thulesen Dahl (DF), 2005-12-08:
Men alt i alt vil jeg sige, at vi med den finanslovaftale og de ændringsforslag, der foreligger, synes, at der er gjort en god indsats for 2006, at vi skaber forbedringer på en lang række områder, men at alle ting ikke er løst med den her finanslovaftale.
Karen Hækkerup (S), 2014-05-13:
Jo, men igen, hvis man tror, der er plads og forståelse i mit hjerte for, at kriminelle udlændinge skal have lov til at begå kriminalitet, og at vi ikke på nogen måde også skal sørge for at sige til dem, at hvis de kan sendes hjem, skal de det, så tager man fejl.
Peter Juel-Jensen (V), 2021-04-26:
Med det, vi er på vej gennem, og som har stået på siden marts sidste år, er dette beslutningsforslag et forsøg på at komme foran, for ingen ved, hvordan det ser ud på den anden side, og ingen ved, i hvilket tilstand vi kommer ud på den anden side, og derfor skal vi gå i gang med arbejdet allerede nu.
Pia Gjellerup (S), 2006-04-19:
Det, der er forslagsstillernes ønske, er at give en mindretalsbeskyttelse, som vil kunne gøre, at i tilfælde, hvor der er snævre flertal omkring en regering, vil denne ikke kunne få held til at hindre saglig fremskaffelse af viden til bedømmelse af netop denne regerings – altså den, der måtte være med til at beskytte sig selv – handlinger.
Carsten Bach (LA), 2017-02-02:
Der er et mørketal der, fordi der ude i kommunerne lokalt bliver foretaget en rådgivning af de kommunale sagsbehandlere, og når privatpersoner kommer ind og spørger, om de kan få lov til at udvide eller bygge en sandkasse eller andet, så får de at vide: Nej, lad være med at bruge jeres tid på at søge om det, det kan ikke betale sig, I får et afslag, når I søger staten om lov til at bygge det, I har lyst til, på jeres egen ejendom.
Martin Henriksen (DF), 2006-01-19:
Men så vil jeg bare gøre ordføreren opmærksom på, at når ordføreren sagde, at der skal foretages en undersøgelse af kontanthjælpsloftet, har Dansk Folkeparti jo netop fået en aftale med beskæftigelsesministeren om, at der kommer en undersøgelse af kontanthjælpsloftet, og at de forskellige konsekvenser af det bliver vurderet.
Ole Sohn (SF), 1999-04-20:
Jeg er glad for den positive modtagelse, og jeg håber også, at vi i det videre forløb, den videre debat i det hele taget om etnisk ligestilling på arbejdsmarkedet, kan få realiseret flere af de forslag, som ligger i vort beslutningsforslag, fordi der er behov for at få overvundet den diskrimination, som åbenlyst findes i samfundet i forbindelse med etnisk ligestilling på arbejdsmarkedet - ikke
Lars Boje Mathiesen (NB), 2020-01-23:
Vi mener, at når du kommer til et land, er det din forpligtelse – ligesådan som hvis jeg rejste til Frankrig eller Spanien eller et andet sted hen, så var det min forpligtelse at kunne begå mig på sproget, således at jeg kunne fungere i det samfund, som jeg er rejst hen til.
Keld Albrechtsen (EL), 2004-06-02:
Hvis jeg ganger 740 med 4, så bliver det altså et pænt stykke under 8.000 - selv om vi regner med sæsonudsving, er det en meget, meget optimistisk antagelse - og det vil sige, at så har vi for tredje år i træk et fald i tilsagnene.
Søren Pape Poulsen (KF), 2021-10-07:
Men hvis nu de mennesker ikke søger de job, der er brug for at få besat i Danmark – og nu skal jeg være positiv – kan ordføreren så ikke se, at det ville være en rigtig god mulighed for virksomhederne for at få den arbejdskraft, at vi sænker beløbsgrænsen?
Karina Adsbøl (DF), 2013-02-05:
Undrer det så ikke ordføreren, når ordføreren siger, at man kan give tvangsbøder, hvis kommunerne ikke overholder lovgivningen, at der ikke er uddelt nogen tvangsbøder, når vi nu har hørt, hvordan det har været i nogle kommuner, og hvordan lovgivningen er blevet overtrådt?
Per Clausen (EL), 2006-04-27:
Og hvis der så fra regeringspartiernes side, fra Dansk Folkepartis side og fra regeringens side var interesse i at indgå i konstruktive forhandlinger med oppositionspartierne om, hvordan man kunne bruge nogle flere midler på at skabe bedre kvalitet i det her område, så er jeg sikker på, at hr. Per Ørum Jørgensen ville få en rigtig god og behagelig oplevelse.
René Christensen (DF), 2022-02-02:
Men der er jo nu bare en udfordring, og det var faktisk også sådan, at det var en anden minister, jeg havde kaldt herned for at besvare spørgsmålet omkring det her med elafgiften, nemlig klima-, energi- og forsyningsministeren, og det var, fordi vi nu sidder og forhandler, om man skal give en hjælpepakke på grund af de her høje energipriser.
Liselott Blixt (DF), 2020-05-07:
De journalførte på papir, de havde mange overarbejdstimer, de var plaget af stress, der var fravær af instrukser fra ledelsen, der var ikke sygefagligt kendskab, og der var forældet journalsystem og følelsen af at stå alene med et stigende antal indsatte, som bare blev dårligere og dårligere.
Morten Bødskov (S), 2012-02-22:
Nu er taletiden jo knap, så jeg kan desværre ikke gå helt i dybden med oplysningerne, men jeg kan bare sige, at det er Fyns Politis indtryk, at indbruddene navnlig går ud over personer, som ikke har et stærkt netværk i området, og som bor i lejligheder i stueetagen.
Margrete Auken (SF), 2002-01-10:
Jeg vil lige sige noget om højhastighedstog og det, der var med TEN-systemet, for hr. Kaj Ikast har ret i, at hvis man går ind med et højhastighedskoncept og ikke får gjort noget, så vores godssystemer kommer til at fungere bedre, bliver det altså helt bizart.
Kristian Thulesen Dahl (DF), 2003-01-08:
Det, der sker, når velfærdsordninger kommer under pres, vil være et stigende politisk krav om, at man så bliver nødt til at omlægge ordningerne til en form for forsikringsordninger, og den udvikling ønsker vi ikke, og derfor sætter vi et værn op imod det, hvis vi kan.
Louise Frevert (DF), 2002-05-28:
Det er nemlig vores opfattelse, at eleverne får den bedste uddannelse, hvis de oplever arbejdslivet i et rigtigt, positivt miljø, hvilket kun kan ske på en arbejdsplads. Dansk Folkeparti kan imidlertid ikke støtte, at danske virksomheder pålægges nye kollektive afgifter, uden at vi har nogen garanti for eller i øvrigt erfaring for, at nye afgifter skaber nye praktikpladser. For eksempel medfører det en merregning på 800 mio. kr. til virksomhederne i forbindelse med den daværende regerings finanslov for 2001, men ikke flere praktikpladser.
Margrethe Vestager (RV), 2003-10-31:
Når processen er meget afgørende, er det jo, fordi det store arbejde med at reformere de fire gymnasiale uddannelser ligger foran os; foran lærere, rektorer og medarbejdere i øvrigt, som skal gøre disse gode love til virkelighed, dels forsøgsarbejdet i forbindelse med undervisningsmetoder, forsøgsarbejdet i forbindelse med tilrettelæggelsen, forsøgsarbejdet i forbindelse med eksamensformer, så disse afspejler den daglige undervisning og ikke er en genopførelse af scener fra midten af forrige århundrede.
Bent Bøgsted (DF), 2004-11-10:
Jeg har simpelt hen bare ikke forståelse for det her med a-kasse-tvang, for det er ikke så lang tid siden, vi har haft en lille debat om a-kasser, og jeg synes ikke, jeg kan erindre noget om, at der nogen steder står, at vi har tvungent akasse-medlemskab her i landet.
Annette Vilhelmsen (SF), 2013-03-14:
Og Finanstilsynet kan i forlængelse af deres tilsyn bl.a. gribe ind og påbyde en virksomhed at afskedige en direktør eller påbyde et bestyrelsesmedlem at nedlægge sit hverv, hvis de pågældende personer ikke længere opfylder kravene til egnethed og hæderlighed.
Jann Sjursen (KD), 2004-04-13:
Der kan ikke gøres andet end at opfordre først og fremmest russerne til at ophøre med de helt uacceptable krænkelser af menneskerettighederne, som finder sted i Tjetjenien, og at tjetjenerne også opfordres til at stoppe de selvmordsbombeaktioner, som har fundet sted i Rusland.
Martin Henriksen (DF), 2018-11-15:
Altså, hvis der sidder nogle politikere i Indfødsretsudvalget og vurderer, at her er en person, som ikke er i stand til at leve op til de krav og de regler, som vi har opstillet, for at kunne blive dansk statsborger – men der kan så være nogle gode argumenter for, at vedkommende alligevel skal have lov – så kan politikerne her inde i Folketinget så dispensere fra de generelle regler.
Birthe Skaarup (DF), 2007-02-23:
Nu har fru Charlotte Fischer ved flere lejligheder været inde og sætte spørgsmålstegn ved, om vi i det danske sygehusvæsen ikke skulle have noget mere egenbetaling, altså om vi ikke skulle flytte nogle forskellige egenbetalinger for de sygdomsgrupper, der er; vi diskuterede eksempelvis tandområdet forleden dag, men der er også andre områder.
Lennart Damsbo-Andersen (S), 2012-03-13:
Altså, nu har jeg den tilgang til det offentlige system – og det tror jeg at de fleste Socialdemokrater har – der går ud på, at vi faktisk stoler på, at dem, der arbejder derude, hvor lovgivningen skal håndhæves, også følger de love, som der er, og dermed også de paragraffer, der handler om, at man skal vejlede om mulighederne for repatriering.
Lone Dybkjær (RV), 2007-10-11:
Vi vil meget opfordre regeringen til at lægge pres på de andre lande, sådan at de kommer op på de 0,7 pct. i ulandsbistand, som de har lovet, og ikke bliver ved med at ligge og rode dernede på de 0,42 pct., som man ser i øjeblikket.
Anders Fogh Rasmussen (V), 2007-01-17:
Jeg vil så sige, at den danske regering selvsagt ikke har kendskab til de faktiske omstændigheder i de konkrete sager og har derfor ikke mulighed for at vurdere, om de amerikanske myndigheder har handlet korrekt i forbindelse med undersøgelsen af de enkelte sager, men jeg vil gerne sige, at rapporten jo viser, at den amerikanske retsstat netop fungerer som en retsstat.
Marianne Jelved (RV), 2014-04-04:
De har bl.a. anbefalet, at vi i løbet af en årrække foretager en vurdering af alle de fredede bygninger i landet for at se, om der i virkeligheden er nogle, der burde affredes, fordi de ikke opfylder de krav, som stilles til en fredet bygning af mange forskellige grunde.